Smjerdźaca. Kurs za prěnju pomoc při njezbožach z małymi dźěćimi w domjacnosći přewjedźe Serbske šulske towarstwo jutře, wutoru, wot 16 do 18.30 hodź. w Smjerdźečanskim swójbnym a kubłanskim srjedźišću LIPA. Wobdźělnicy zeznajomja so z najčasćišimi strachami a njezbožemi, kotrež dźěćom w prěnich lětach hroža. Wobdźělenje płaći 15 eurow.
Do jubilejneho lěta
Budyšin. Na 20. róčnicu załoženja zhladuje lětsa Budyske towarstwo wuchowarjow rěče. Prěnje zarjadowanje towarstwa w jubilejnym lěće wotměje so jutře, wutoru, w 19 hodź. w Budyskej Sprjewinej pensiji. Pod hesłom „Wobraz a słowo“ předstaja so dr. Sabine Kambach a gymnaziasća. Zastup je darmotny.
Ptačokwasny program
Myšecy/Haslow. Runja zašłym lětam su dźěći a kubłarki Myšečanskeje pěstowarnje „Při baćonjacym hnězdźe“ tež lětsa rjany pisany serbsko-němski ptačokwasny program nazwučowali. Srjedu, 31. januara, w 15.45 hodź. předstaja jón na Bizoldec žurli w Haslowje. Wšitcy starši, dźědojo, wowki a dalši zajimcy su na popołdnjo wutrobnje přeprošeni.
Z ingwerom warić
szl_Latn ces_Latn szl_Latn pol_Latn szl_Latn taq_Latn